轨自知必及于祸，谓所亲曰：“吾昔在先朝，实申社稷至计。今日之事，断可知矣。此州控带淮南，邻接强寇，欲为身计，易同反掌。但忠义之节，不可亏违。况荷先帝厚恩，每思以死自效，岂以获罪于嗣主，便欲背德于先朝。止可于此待死，义不为他计。冀千载之后，知吾此心。”大象元年（579年），周宣帝令内史杜虔信在徐州杀王轨。御正中大夫颜之仪切谏，周宣帝不纳，遂诛王轨。王轨立朝忠恕，兼有大功，忽以无罪被戮，天下知与不知，无不伤惜。